

 Tržaška cesta 19, 1000 Ljubljana T: 01 478 80 00

 F: 01 478 81 70

 E: gp.mzi@gov.si

 www.mzi.gov.si

|  |
| --- |
| Številka: IPP 007-347/2023/37 |
| Ljubljana, 4. 6. 2025 |
| EVA 2023-2430-0029 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Uredba o izvajanju Uredbe (ES) o pogajanjih in izvajanju sporazumov o letalskih prevozih med državami članicami in tretjimi državami – predlog za obravnavo  |
| 1. Predlog sklepov vlade: |
| Na podlagi sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22), je Vlada Republike Slovenije na … redni seji dne … pod točko … sprejela naslednjiS K L E P :Vlada Republike Slovenije je izdala Uredbo o izvajanju Uredbe (ES) o pogajanjih in izvajanju sporazumov o letalskih prevozih med državami članicami in tretjimi državami in jo objavi v Uradnem listu Republike Slovenije. Barbara Kolenko Helbl GENERALNA SEKRETARKAPrejmejo:* Ministrstvo za infrastrukturo
* Ministrstvo za finance
* Ministrstvo za gospodarstvo, turizem in šport
* Ministrstvo za javno upravo
* Ministrstvo za notranje zadeve
* Ministrstvo za obrambo
* Ministrstvo za pravosodje
* Ministrstvo za zunanje in evropske zadeve
* Služba Vlade Republike Slovenije za zakonodajo
* Javna agencija za civilno letalstvo Republike Slovenije, Kotnikova ulica 19a, 1000 Ljubljana
* Kontrola zračnega prometa Slovenije, d.o.o.

Priloga:* predlog uredbe
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Alenka Bratušek, ministrica za infrastrukturo
* Tomaž Pečnik, v.d. generalnega direktorja Direktorata za letalski in pomorski promet, MzI
* Sabina Dolinšek Popadić, sekretarka, vodja Sektorja za letalstvo, Direktorat za letalski in pomorski promet, MzI
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| S predlagano uredbo se nadomešča dosedanji Pravilnik o postopku razdelitve prometnih pravic (Uradni list RS, št. 94/09; v nadaljnjem besedilu: pravilnik), pri čemer ureditev vsebinsko ostaja enaka.Dosedanji pravilnik je bil v letu 2009 sprejet na podlagi Zakona o državni upravi in Zakona o letalstvu. Z začetkom veljavnosti novega Zakona o letalstvu (ZLet-1) (Uradni list RS, št. 85/24) z dne 5. 4. 2025 je dosedanji pravilnik prenehal veljati je zato treba to področje urediti v novem predpisu. Z vidika vsebine ta uredba ne prinaša sprememb, se pa posodablja terminologija, ki je usklajena z ZLet-1 in veljavnimi predpisi EU. Tudi pristojnost organov ostaja nespremenjena. Glede na to, da gre za predpis, ki implementira zahteve predpisa EU, in sicer Uredbe 847/2004/ES, se namesto s pravilnikom to področje ustrezneje ureja z uredbo vlade, in sicer na podlagi sedmega odstavka 21. člena Zakona o vladi.Sprejetje te uredbe ne bo imelo finančnih vplivov za državni proračun, prav tako ne bo vplivov na druga družbena področja. Zaradi sprejema uredbe se namreč ne spreminja izvajanje nalog, ki se ohranjajo v enakem obsegu, kot se že od leta 2009 izvajajo na podlagi pravilnika. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:/ |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

Sprejem predpisa ne bo povzročil finančnih posledic, ki niso načrtovane v sprejetem proračunu.1. **Finančne posledice za državni proračun**

/**II.b Manjkajoče pravice porabe bodo zagotovljene s prerazporeditvijo:**/**II.c Načrtovana nadomestitev zmanjšanih prihodkov in povečanih odhodkov proračuna:**/ |
| 7.b Predstavitev ocene finančnih posledic pod 40.000 EUR: / |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA (e-demokracija) |
| Datum objave: 6. 11. 2023Predlog predpisa je bil objavljen na e-demokraciji 6. 11. 2023. Posredovanje komentarjev je bilo mogoče v obdobju 30 dni. V tem času ni bilo prejetih komentarjev.Predpis je bil ob prvi pripravi v novembru 2023 že medresorsko usklajen, prav tako je bilo omogočeno sodelovanje javnosti. Glede na to, da v tem predlogu ni vsebinskih sprememb, se predpis ni ponovno objavil na e-demokraciji, je pa bilo v celoti ponovno izvedeno medresorsko usklajevanje. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  mag. Alenka Bratušek  MINISTRICA |

Priloga:

- Predlog Uredbe o izvajanju Uredbe (ES) o pogajanjih in izvajanju sporazumov o letalskih prevozih med državami članicami in tretjimi državami.

- obrazložitev

**Priloga 1: predlog uredbe**

**PREDLOG**

**(EVA 2023-2430-0029)**

Na podlagi sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) Vlada Republike Slovenije izdaja

**UREDBO**

o izvajanju Uredbe (ES) o pogajanjih in izvajanju sporazumov o letalskih prevozih med državami članicami in tretjimi državami

1. člen

(obseg urejanja)

(1) S to uredbo se za izvajanje Uredbe (ES) št. 847/2004 Evropskega parlamenta in Sveta z dne 29. aprila 2004 o pogajanjih in izvajanju sporazumov o letalskih prevozih med državami članicami in tretjimi državami (UL L št. 157 z dne 30. 4. 2004, str. 7; v nadaljnjem besedilu: Uredba 847/2004/ES) določa postopek za razdelitev prometnih pravic, kadar Republika Slovenija sklene dvostranski sporazum o zračnem prevozu ali spremembe sporazuma ali priloge k njemu, ki določajo omejitve uporabe prometnih pravic ali števila letalskih prevoznikov Skupnosti, ki izpolnjujejo pogoje za izvajanje prometnih pravic.

(2) Za namene te uredbe se obveznost javne službe iz 16. do 18. člena Uredbe (ES) št. 1008/2008 Evropskega parlamenta in Sveta z dne 24. septembra 2008 o skupnih pravilih za opravljanje zračnih prevozov v Skupnosti (prenovitev) (UL L št. 293 z dne 31. 10. 2008, str. 3), nazadnje popravljene s Popravkom (UL L št. 458 z dne 22. 12. 2021, str. 540), ne šteje med omejene prometne pravice.

2. člen

(pomen izrazov)

Izrazi, uporabljeni v tej uredbi, pomenijo enako kot izrazi, opredeljeni v zakonu, ki ureja letalstvo.

3. člen

(pristojni organ)

Pristojni organ za izvajanje Uredbe 847/2004/ES in te uredbe je ministrstvo, pristojno za zračni promet (v nadaljnjem besedilu: ministrstvo).

4. člen

(prometne pravice in potreba prevoznikov po njihovem izvajanju)

(1) Informacije o prometnih pravicah in njihovem izvajanju na progah med Republiko Slovenijo in državami, ki niso članice Evropske unije, s katerimi je Republika Slovenija sklenila sporazume o zračnem prevozu, zagotavlja ministrstvo na sedežu ministrstva ali jih objavlja na svoji spletni strani.

(2) Ministrstvo objavi podatke o načrtovanih pogajanjih za prometne pravice na spletni strani ministrstva.

(3) Prevozniki Skupnosti, zainteresirani za opravljanje zračnega prevoza na progah z omejenimi prometnimi pravicami ali na progah med Republiko Slovenijo in državo, ki ni članica Evropske unije in s katero Republika Slovenija ni sklenila sporazuma o zračnem prevozu, lahko obvestijo ministrstvo o svojih načrtih in zahtevah. Ministrstvo te zahteve upošteva pri pogajanjih za sklenitev sporazumov o zračnem prevozu.

5. člen

(vloga za izdajo dovoljenja)

(1) Kadar prevoznik Skupnosti izrazi interes za neuporabljeno zmogljivost na progi z omejenimi prometnimi pravicami, ministrstvo izda uradni pisni poziv za oddajo vloge za izdajo dovoljenja za izvajanje prometnih pravic na progah z omejenimi prometnimi pravicami (v nadaljnjem besedilu: dovoljenje). Poziv se elektronsko pošlje vsem prevoznikom Skupnosti, ki opravljajo zračni prevoz v Republiko Slovenijo ali iz nje, in tistim, ki so zaprosili za podatke o neuporabljeni zmogljivosti. Uradni poziv se objavi tudi na spletni strani ministrstva. V pozivu se določi rok za oddajo pisne vloge, ki ni krajši od petnajst dni.

(2) Pisna vloga za izdajo dovoljenja mora vsebovati najmanj naslednje listine in podatke:

1. kopija operativne licence;
2. opis zračnega prevoza, ki ga prevoznik načrtuje za določeno progo (število poletov na teden, aeronavtična oprema, kakršni koli postanki, letna in sezonska storitev zračnega prevoza);
3. obdobja načrtovanega zračnega prevoza;

č) vrsta zračnega prevoza (potniški, tovorni ali drugo);

1. podatki o dostopnosti zračnega prevoza in podpori potrošnikom (mreža prodaje letalskih vozovnic, spletno podprte storitve in podobno);
2. podatki o kakršnem koli povezovalnem zračnem prometu;
3. cenovna politika za posamezno progo.

(3) Pisna vloga se v slovenskem jeziku v roku iz prvega odstavka tega člena predloži ministrstvu v fizični ali elektronski obliki.

(4) Če pride do odpovedi ali preklica dovoljenja ali če kako drugače nastane neizkoriščena zmogljivost, se izvede postopek iz prvega odstavka tega člena.

6. člen

(dovoljenje za izvajanje prometnih pravic)

(1) Ministrstvo po opravljeni predhodni oceni potniških ali tovornih storitev, spodbujanja konkurence in uravnoteženosti razvoja prometa Skupnosti izbranemu prosilcu, ki izpolnjuje pogoje, v skladu z razpoložljivimi prometnimi pravicami izda dovoljenje, ki velja najmanj eno obdobje letenja in največ tri leta, če z mednarodnim sporazumom ni določeno drugače.

(2) V skladu z razpoložljivimi prometnimi pravicami se za izvajanje prometnih pravic na določeni progi izbere letalski prevoznik, ki kar najbolj izpolnjuje merila glede:

– zadovoljitve povpraševanja po zračnem prevozu (mešani ali tovorni prevozi, direktni prevozi ali prevozi z vmesnimi postanki, pogostost prevozov, dnevi opravljanja prevozov);

– cenovne politike (zlasti cene vozovnic, obstoj znižanj in drugih prilagoditev);

– kakovosti storitev (zlasti konfiguracija zrakoplovov, možnost zamenjave vozovnic in morebitni obstoj prodajnih mest, odprtih za javnost);

– prispevka k ponudbi zadovoljive ravni konkurence;

– predvidenega datuma začetka opravljanja zračnega prevoza;

– jamstva za trajnost opravljanja zračnega prevoza;

– razvoja tržnega deleža prevoznikov Skupnosti v zadevnem dvostranskem odnosu;

– okoljske učinkovitosti uporabljenih zrakoplovov, zlasti glede obremenitve s hrupom.

(3) Poleg meril iz prejšnjega odstavka se lahko upoštevajo še naslednja merila:

– razvoj nadaljnjih povezav, ponujenih potnikom;

– datum popolne vloge;

– prispevek k prostorskemu načrtovanju;

– možnost razvoja turizma v Republiki Sloveniji;

– primernost zrakoplovov za operacije na slovenskih letališčih, na katera in s katerih letijo;

– stanje prevoznika glede plačila letaliških pristojbin in pristojbin za storitve navigacijskih služb zračnega prometa v Republiki Sloveniji;

– obstoj storitve trženja v slovenskem jeziku.

(4) Kadar vlogo za izdajo dovoljenja za izvajanje prometnih pravic na določeni progi odda več prevoznikov, ministrstvo izvede javno obravnavo, pri kateri lahko sodelujejo vsi prosilci. Pri javni obravnavi ministrstvo ne izda dovoljenja za izvajanje prometnih pravic na določeni progi, dokler vsi prosilci ne prejmejo pisnega odpravka zapisnika in se ne izteče rok za pripombe zaradi morebitnih nepravilnosti v zapisniku.

(5) Postopek dodeljevanja omejenih prometnih pravic se vodi v skladu z zakonom, ki ureja splošni upravni postopek, odločba o izdaji dovoljenja pa se objavi na spletni strani ministrstva.

7. člen

(ponovna ocena dovoljenja)

(1) Ministrstvo spremlja izvajanje prometnih pravic, dodeljenih v skladu s prejšnjim členom, in vsako leto opravi analizo učinkovitosti izvajanja omejenih prometnih pravic, pri kateri lahko sodelujejo vsi prevozniki, ki so sodelovali v postopku izbire. Če se ugotovi, da se prometne pravice ne izvajajo učinkovito, se izdana dovoljenja znova ocenijo.

(2) Izdano dovoljenje se znova oceni tudi na zahtevo prevoznika Skupnosti, ki opravlja zračni prevoz v Republiko Slovenijo ali iz nje. V tem primeru ponovna ocena ni mogoča tri leta od izdaje dovoljenja ali od zadnje ponovne ocene.

(3) Imetnik dovoljenja je obveščen o vsaki ponovni oceni. Obvestilo o ponovni oceni se objavi na spletni strani ministrstva. Obvestilo vsebuje rok, do katerega morajo prevozniki Skupnosti, zainteresirani za izvajanje prometnih pravic, vsebovanih v dovoljenju, oddati vlogo za izdajo dovoljenja, če se izdano dovoljenje na podlagi ponovne ocene prekliče.

(4) Ob ponovni oceni dovoljenja v skladu z drugim odstavkom tega člena se drugi in tretji odstavek 5. člena ter 6. člen te uredbe uporabljajo tako, da ne vplivajo na veljavna dovoljenja, če se prometne pravice iz dovoljenja izvajajo učinkovito in v skladu s konkurenčno zakonodajo Evropske skupnosti ter ustreznimi predpisi Republike Slovenije.

8. člen

(preklic, odpoved in omejitev dovoljenja)

(1) Dovoljenje se prekliče, če se zračni prevoz, za katerega je bilo izdano dovoljenje:

– ne začne v obdobju letenja, ki sledi dnevu, določenemu za začetek opravljanja zračnega prevoza, ali

– prekine in ne vzpostavi znova v dveh naslednjih obdobjih letenja ter imetnik dovoljenja v primernem času, ki ga določi ministrstvo, ne dokaže, da je navedeno neizvajanje ali prekinitev posledica okoliščin, na katere imetnik dovoljenja ni imel vpliva.

(2) Dovoljenje se prekliče tudi, če imetnik dovoljenja pisno obvesti ministrstvo, da ne namerava več izvajati prometnih pravic iz izdanega dovoljenja oziroma da prevoznik nima več veljavne operativne licence ali drugih dokumentov, predpisanih za opravljanje zračnega prevoza.

(3) Ministrstvo prekliče dovoljenje v celoti ali za določeno obdobje ali omeji dejavnosti, vsebovane v dovoljenju, če imetnik dovoljenja:

– ne opravlja zračnega prevoza v skladu s pogoji iz dovoljenja ali

– ne upošteva sporazuma o zračnem prevozu, na podlagi katerega je bilo izdano dovoljenje, ali drugih mednarodnih obveznosti ali

– ne izpolnjuje predpisanih pogojev za izvajanje prometnih pravic ali

– ne opravlja zračnega prevoza v skladu z redom letenja.

KONČNA DOLOČBA

9. člen

(začetek veljavnosti)

Ta uredba začne veljati petnajsti dan po objavi v Uradnem listu Republike Slovenije.

Št. IPP 007-347/2023/37

Ljubljana, 4. junija 2025

EVA 2023-2430-0029

Vlada Republike Slovenije

dr. Robert Golob
predsednik

**Priloga 2: obrazložitev**

**OBRAZLOŽITEV**

**EVA 2023-2430-0029**

**I. UVOD**

**1. Pravna podlaga (besedilo, vsebina zakonske določbe, ki je podlaga za izdajo uredbe)**

Pravna podlaga za izdajo predlagane Uredbe o izvajanju Uredbe (ES) o pogajanjih in izvajanju sporazumov o letalskih prevozih med državami članicami in tretjimi državami (v nadaljnjem besedilu: uredba) je sedmi odstavek 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22), ki določa: *»Za izvrševanje predpisov Evropske unije vlada izdaja uredbe in druge akte iz svoje pristojnosti.«*

**2. Rok za izdajo uredbe, določen z zakonom**

Predlog uredbe določa vsebino, opredeljeno v Pravilniku o postopku razdelitve prometnih pravic (Uradni list RS, št. 94/09; v nadaljnjem besedilu: pravilnik), ki je bil za izvajanje Uredbe (ES) št. 847/2004 Evropskega parlamenta in Sveta z dne 29. aprila 2004 o pogajanjih in izvajanju sporazumov o letalskih prevozih med državami članicami in tretjimi državami (UL L št. 157 z dne 30. 4. 2004, str. 7; v nadaljnjem besedilu: Uredba 847/2004/ES) sprejet v letu 2009. Novi Zakon o letalstvu (ZLet-1) (Uradni list RS, št. [85/24](https://www.uradni-list.si/glasilo-uradni-list-rs/vsebina/2024-01-2517); v nadaljnjem besedilu: ZLet-1) v prvem odstavku 305. člena določa, da z dnem uveljavitve zakona, torej s 5. 4. 2025, pravilnik preneha veljati. Zaradi navedenega je treba sprejeti nov predpis, ki bo urejal to področje.

**3. Splošna obrazložitev predloga uredbe, če je potrebna**

Postopki v zvezi z razdelitvijo prometnih pravic so bili do zdaj določeni v pravilniku, ki je bil v letu 2009 sprejet na podlagi Zakona o državni upravi in Zakona o letalstvu. Z začetkom veljavnosti ZLet-1 je dosedanji pravilnik prenehal veljati in je zato treba to področje urediti z novim predpisom. Z vidika vsebine ta uredba ne prinaša sprememb, saj se zahteve glede postopkov razdelitve prometnih pravic prevzemajo iz dosedanjega pravilnika in ostajajo enake. Se pa posodablja terminologija, usklajena z ZLet-1. V ta namen je v uredbi dodan nov člen, ki se glede opredelitev izrazov nanaša na ZLet-1, v katerem so opredeljeni vsi zadevni izrazi, na primer: obdobje letenja, proga, prometna pravica, red letenja in zračni prevoz. Tudi pristojnost organov ostaja nespremenjena, le vsebina je nomotehnično pravilneje opredeljena v ločenem členu o pristojnosti organov. Glede na to, da gre za predpis, ki uvaja zahteve predpisa EU, in sicer Uredbe 847/2004/ES, se namesto dosedanjega pravilnika sprejema uredba, ki je s pravno sistemskega oziroma nomotehničnega vidika ustreznejša vrsta predpisa za izvajanje predpisa EU. Podlago za takšen predpis vlade namreč daje sedmi odstavek 21. člena Zakona o vladi. Poleg tega ZLet-1 ne vsebuje določb v zvezi s predmetno materijo, saj je ta urejena s predpisom EU, zaradi česar v ZLet-1 tudi ni opredeljenih pooblastilnih določb za nadaljnje urejanje področja razdelitve prometnih pravic.

**4. Predstavitev presoje posledic za posamezna področja, če te niso mogle biti celovito predstavljene v predlogu zakona**

Sprejetje te uredbe nima finančnih vplivov za državni proračun in druga javnofinančna sredstva, prav tako ne bo administrativnih vplivov in vplivov na druga družbena področja. Uredba namreč ne prinaša vsebinskih sprememb glede na zdaj uveljavljeno ureditev, ki se izvaja že od sprejema pravilnika v letu 2009.

**II. VSEBINSKA OBRAZLOŽITEV PREDLAGANIH REŠITEV**

**K 1. členu (obseg urejanja)**

Ta člen določa vsebino uredbe, in sicer uredba določa podrobnosti glede postopka za razdelitev prometnih pravic. V skladu z zahtevo 5. člena Uredbe 847/2004/ES mora država članica namreč zagotoviti nediskriminatoren in pregleden postopek razdelitve prometnih pravic med upravičenimi letalskimi prevozniki Skupnosti, kadar sklene sporazum ali spremembe sporazuma ali priloge k sporazumu, ki določajo omejitve uporabe prometnih pravic ali števila letalskih prevoznikov Skupnosti, ki izpolnjujejo pogoje za izkoriščanje prometnih pravic.

V primeru, ko se država odloči za uvedbo obveznosti javne službe za redni zračni prevoz v skladu s pravili in zahtevami 16. do 18. člena Uredbe (ES) št. 1008/2008 Evropskega parlamenta in Sveta z dne 24. septembra 2008 o skupnih pravilih za opravljanje zračnih prevozov v Skupnosti (prenovitev) (UL L št. 293 z dne 31. 10. 2008, str. 3), nazadnje popravljene s Popravkom (UL L št. 458 z dne 22. 12. 2021, str. 540), se za potrebe te uredbe takšna obveznost javne službe ne šteje med omejene prometne pravice.

**K 2. členu (pomen izrazov)**

V besedilu uredbe so nekateri izrazi v primerjavi z dosedanjim pravilnikom posodobljeni in usklajeni z veljavnimi predpisi. Terminologija v predpisih EU, kot tudi v Zakonu o letalstvu, se je v več letih deloma spreminjala. Definicije izrazov so usklajene z definicijami v novem Zakonu o letalstvu (ZLet-1). Zakon že vsebuje definicije vseh zadevnih izrazov, zato se v uredbi navaja samo sklic na zakon.

**K 3. členu (pristojni organ)**

Kot pristojni organ za izvajanje Uredbe 847/2004/ES in te uredbe je določeno ministrstvo, pristojno za zračni promet (v nadaljnjem besedilu: ministrstvo). Enako je bilo določeno že v dosedanjem pravilniku, vendar se zaradi nomotehničnih razlogov pristojni organ določa v ločenem členu.

**K 4. členu (prometne pravice in potreba prevoznikov po njihovem izvajanju)**

Določen je način podajanja informacij o prometnih pravicah na progah med Republiko Slovenijo in državami, ki niso članice Evropske unije in s katerimi ima Republika Slovenija sklenjen sporazum. Te informacije daje ministrstvo na zahtevo na svojem sedežu, lahko pa jih objavi tudi na svoji spletni strani. Prav tako ministrstvo na spletni strani objavlja podatke o načrtovanih pogajanjih za prometne pravice v okviru sklepanja novih ali sprememb že uveljavljenih sporazumov z državami, ki niso članice Evropske unije.

Kadar želijo letalski prevozniki Skupnosti opravljati zračni prevoz na progah med Republiko Slovenijo in državami, ki niso članice Evropske unije in na katerih so prometne pravice v skladu s sporazumom o zračnih prevozih omejene, ali pa na progah, kjer prometne pravice niso urejene s sporazumom, lahko o svojih načrtih in zahtevah obvestijo ministrstvo. Te zahteve ministrstvo upošteva pri pogajanjih za sklenitev ali spremembe sporazumov o zračnem prevozu.

**K 5. členu (vloga za izdajo dovoljenja)**

Ta člen določa postopek oddaje vloge za izdajo dovoljenja za izvajanje prometnih pravic na progah z omejenimi prometnimi pravicami. Kadar prevoznik Skupnosti izkaže interes za izvajanje neuporabljenih prometnih pravic, ministrstvo zaradi zagotavljanja nediskriminatorne obravnave izda pisni poziv za oddajo vloge in ga pošlje vsem prevoznikom Skupnosti, ki že opravljajo zračni prevoz v Republiko Slovenijo ali iz nje, prav tako pa tudi vsem tistim, ki so zaprosili za podatke o neuporabljenih prometnih pravicah. Poziv ministrstvo objavi tudi na svoji spletni strani.

Nadalje so določene obvezne sestavine vloge, ki se poleg operativne licence – kot dokazila o sposobnosti za izvajanje zračnega prevoza – nanašajo predvsem na informacije o podrobnostih nameravane izvedbe zračnega prevoza in informacije, pomembne za potrošnike.

Enak postopek se uporabi tudi v primeru, če pride do odpovedi ali preklica dovoljenja, ki je bilo za isto prometno pravico že izdano, vendar je bilo v skladu z določbami te uredbe preklicano ali odpovedano oziroma je kako drugače nastala neizkoriščena prometna pravica.

**K 6. členu (dovoljenje za izvajanje prometnih pravic)**

Ta člen določa pravila glede ocenjevanja vlog ter izdaje dovoljenja. Izdano dovoljenje velja najmanj eno obdobje letenja, največ pa tri leta, razen v primeru, ko je z mednarodnim sporazumom določeno drugače. Ministrstvo pri ocenjevanju vlog opravi predhodno oceno načrtovanih storitev ter vpliv na spodbujanje konkurence in uravnoteženost razvoja prometa Skupnosti, nato pa v skladu z razpoložljivimi prometnimi pravicami izda dovoljenje. Kadar se za izvajanje prometnih pravic na določeni progi poteguje več prevoznikov, ministrstvo pri izbiri najprimernejšega letalskega prevoznika upošteva merila, določena v drugem odstavku. Navedena merila zagotavljajo preglednost postopka in enako obravnavo prosilcev, hkrati pa zagotavljajo, da so kar najbolj upoštevane potrebe trga po zagotavljanju zračnega prevoza, interesi potrošnikov, pa tudi širše družbene koristi (na primer varstvo okolja, razvoj turizma, gospodarstvo). Ministrstvo v primeru več prosilcev izvede javno obravnavo, na kateri lahko sodelujejo vsi prosilci, dovoljenje pa se izda šele po zaključeni javni obravnavi, in sicer prosilcu, ki v skladu s predhodno določenim načinom ocenjevanja posameznih meril, ta kar najbolj izpolnjuje.

Vodenje postopka in izdaja dovoljenj poteka v skladu z določbami zakona, ki ureja splošni upravni postopek, odločba o izdaji dovoljenj pa se zaradi preglednosti postopka objavi na spletni strani ministrstva.

**K 7. členu (ponovna ocena dovoljenja)**

Določena so pravila glede spremljanja učinkovitosti izvajanja prometnih pravic in možnosti izvedbe ponovne ocene dovoljenja. To je namreč mehanizem za učinkovitejše zagotavljanje, da se podeljene prometne pravice izvajajo v skladu z namenom in merili, s katerimi so bile podeljene posameznemu letalskemu prevozniku. Izvajanje dodeljenih prometnih pravic ministrstvo spremlja sistematično, tako da vsako leto opravi analizo učinkovitosti, pri kateri imajo možnost sodelovati vsi prevozniki, ki so sodelovali v postopku izbire. Kadar analiza ugotovi neučinkovitost izvajanja pravic, se dovoljenja znova preučijo.

Prav tako ponovno oceno lahko zahteva prevoznik Skupnosti (EU), ki opravlja zračni prevoz v Republiko Slovenijo ali iz nje, vendar se takšna ocena lahko izvede šele po treh letih od izdaje dovoljenja ali tri leta od zadnje ponovne ocene.

Ministrstvo o izvedbi ponovne ocene obvesti imetnika dovoljenja ter obvestilo objavi na svoji spletni strani. Kadar se na podlagi ponovne ocene izdano dovoljenje prekliče, ministrstvo v obvestilu navede tudi rok, do katerega lahko zainteresirani prevozniki oddajo vlogo za izdajo dovoljenja za izvajanje pravic, sproščenih s preklicanim dovoljenjem.

Kadar ponovna ocena na zahtevo prevoznika Skupnosti ugotovi, da se pravice iz dovoljenja izvajajo učinkovito, se morebitne nove vloge za izdajo dovoljenj obravnavajo tako, da ne vplivajo na veljavna dovoljenja in izvajanje z njimi podeljenih pravic.

**K 8. členu (preklic, odpoved in omejitev dovoljenja)**

Ta člen opredeli upravičene razloge za preklic, odpoved ali omejitev dovoljenja. Dovoljenje se prekliče, če se zračni prevoz, za katerega je bilo dovoljenje izdano, ne začne v določenem obdobju ali pa se prekine in se ne vzpostavi znova v dveh naslednjih obdobjih letenja, pri čemer prevoznik ne dokaže, da je bila prekinitev posledica okoliščin, na katere ni imel vpliva.

Prav tako se dovoljenje prekliče, če prevoznik nima več operativne licence ali ne izpolnjuje drugih predpisanih pogojev za izvajanje zračnega prevoza ali pa sam obvesti ministrstvo, da ne namerava več izvajati pravic, podeljenih mu v dovoljenju.

Če imetnik dovoljenja ne izvaja zračnega prevoza v skladu z izdanim dovoljenjem, sporazumom ali redom letenja ali ne izpolnjuje pogojev za izvajanje prometnih pravic, ministrstvo lahko dovoljenje prekliče v celoti ali le za določeno obdobje ali samo omeji posamezne pravice iz izdanega dovoljenja, kot je primerno glede na ugotovljeno neskladje.

**K 9. členu (začetek veljavnosti)**

Določi se začetek uveljavitve te uredbe, in sicer uredba začne veljati petnajsti dan po objavi v Uradnem listu.